CELEX: 32017D2187
Language: ro
Date: 2017-11-16 00:00:00
Title: Decizia de punere în aplicare (UE) 2017/2187 a Comisiei din 16 noiembrie 2017 de prelungire a perioadei de valabilitate a Deciziei de punere în aplicare (UE) 2015/179 de autorizare a statelor membre să prevadă o derogare de la anumite dispoziții ale Directivei 2000/29/CE a Consiliului în ceea ce privește materialele de ambalaj din lemn de conifere (Coniferales) sub formă de cutii de muniții originare din Statele Unite ale Americii sub controlul Ministerului Apărării al Statelor Unite [notificată cu numărul C(2017) 7489]

24.11.2017   
            
            
               RO
            
            
               Jurnalul Oficial al Uniunii Europene
            
            
               L 309/19
            
         DECIZIA DE PUNERE ÎN APLICARE (UE) 2017/2187 A COMISIEI
   din 16 noiembrie 2017
   de prelungire a perioadei de valabilitate a Deciziei de punere în aplicare (UE) 2015/179 de autorizare a statelor membre să prevadă o derogare de la anumite dispoziții ale Directivei 2000/29/CE a Consiliului în ceea ce privește materialele de ambalaj din lemn de conifere (Coniferales) sub formă de cutii de muniții originare din Statele Unite ale Americii sub controlul Ministerului Apărării al Statelor Unite
   
      
         [notificată cu numărul C(2017) 7489]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1) prima liniuță,
   întrucât:
   
               (1)
            
            
               Decizia de punere în aplicare (UE) 2015/179 a Comisiei (2) le permite statelor membre, prin derogare de la dispozițiile articolului 5 alineatul (1) din Directiva 2000/29/CE și în coroborare cu cele de la punctul 2 din secțiunea I partea A din anexa IV la directiva menționată, să autorizeze introducerea pe teritoriul lor de materiale de ambalaj din lemn originare din Statele Unite ale Americii, în anumite condiții.
            
         
               (2)
            
            
               Dat fiind că circumstanțele care justifică autorizația se aplică în continuare și că nu există nicio informație nouă care să justifice reexaminarea condițiilor specifice, autorizația respectivă ar trebui prelungită.
            
         
               (3)
            
            
               Pe baza experienței dobândite în cursul aplicării Deciziei de punere în aplicare (UE) 2015/179 și a informațiilor furnizate de autoritățile competente din Statele Unite, este oportună prelungirea autorizației cu trei ani.
            
         
               (4)
            
            
               Prin urmare, Decizia de punere în aplicare (UE) 2015/179 ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   La articolul 7 din Decizia de punere în aplicare (UE) 2015/179, data de „31 decembrie 2017” se înlocuiește cu data de „31 decembrie 2020”.
   Articolul 2
   Prezenta decizie se adresează statelor membre.
   
      Adoptată la Bruxelles, 16 noiembrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare (UE) 2015/179 a Comisiei din 4 februarie 2015 de autorizare a statelor membre să prevadă o derogare de la anumite dispoziții ale Directivei 2000/29/CE a Consiliului în ceea ce privește materialele de ambalaj din lemn de conifere (Coniferales) sub formă de cutii de muniții originare din Statele Unite ale Americii sub controlul Ministerului Apărării al Statelor Unite (JO L 30, 6.2.2015, p. 38).